Euz ermit Ploudiern pell e skignas ar brud.  Gradlon da Gaorintin istim a ziskoueze,  Karantez ha doujañs, anaoudegez ivez ;  Dezañ gand plijadur kalz douar a roas,  War bere ar manah eur gouent a zavas.  Gradlon a hoantae kaoud eskob e  Kemper ;  Kaorintin a zibab evid ar garg pounner.  Diwar neuze da vad bepred e labouras  Da gelenn e zeñved en deñvalijenn choaz.  Ar blijadur en-doe da weled maread  Eneou kristenneet o tond da gaoud o zad.  En diwez oe galvet david an eürusted  Gand Doue ar Mestr mad, e palez an Dreinded.  Breh santel Kaorintin gand doujañs a virer  En e japelig koant e iliz-veur Kemper ;  Pa vez, dar goueliou braz, a-wel dan oll laket,  Kalz tud eno weler, dirazañ  daoulinet.  ***  SANT BRIEG  Kenta Eskob ar gêr a zoug e hano.  Brieg e Breiz-Veur zo ganet,  Euz a gerent dijentiled.  Euz a gerent dijentiled  Mez, siwaz ! ivez paianed.  Eur wech ma z eo bet beleget  E Breiz-Veur en-deus prezeget.  Eur pennad mad e labouras,  O planta e peb leh ar groaz.  Setu eun êl a-berz Doue  O tond de gaoud, eur beure oe.  « Sav alese, beleg santel,  Ha kerz war-zu bro Breiz-Izel ! »  65